BLOOM SERIES 8 - ArtVault
Home > Paintings > BLOOM SERIES 8
SKU: RICH5475RP010. Category: Paintings. Tags: flowers, modern art, nature. Brief – Verjaarsdagwense | Die Vryburger
Brief – Verjaarsdagwense
September 19, 2013 - Briewe - 4 comments
Radio Pretoria sou vandag twintig jaar oud gewees het as die direksie en bestuur nie besluit het om nuwe meesters te begin dien en die volk se radio op die offertafel vir hulle nuwe meesters te lê nie.
Vandag dink ek met waardering terug aan al die onderbetaalde, maar volksbesielde, werknemers wat deur die jare, ten spyte van die las van swak bestuur, daarin geslaag het om Radio Pretoria in ‘n groot mate ‘n werklik doeltreffende, suiwer, waarheiddienende, gerespekteerde volksradio te maak.
Van daardie personeel is nou reeds oorlede en ander is uitgedryf omdat hulle beginsels nie buigsaam genoeg was om by die direksie en bestuur se nuwe strewes en laer standaarde te pas nie.
Vandag betuig ek my hoogste lof en dank aan daardie personeel wat Radio Pretoria opgebou het as bate vir ons volk. Hulle was getrou en hulle het veel meer as hulle plig gedoen.
Ek treur ook vandag omdat daardie mense se goeie werk vandag algaande ongedaan gemaak en afgebreek word: Die bestuur en direksie se aanslag teen Radio Pretoria as volksradio het begin met die destydse waansinnige besluit om die volk se geliefde “stasie te velde” te verstedelik. Dit het die einde beteken van die gesellige, besielende volksaamtrekke by “ons toring” en die eendragtigheid en warm volksontwaking wat daarmee saamgegaan het. Daarmee het die direksie en bestuur daarin geslaag om die momentum van heilsame volkwees wat die “stasie te velde” opgewek het te stuit.
Hulle finale dolksteek in Radio Pretoria se rug was waarskynlik hulle skandedaad om die Vierkleur uit Radio Pretoria se embleem te ruk en dit met ‘n tandepastastrepie te vervang, waarmee hulle die eens waardige Radio Pretoria tot Radio Aquafresh verkruppel het, en wat as ‘n verklaring beskou kan word dat die eens trotse strewes nou verander het – en sedertdien voer hulle die radio van laagtepunt tot skokkende laagtepunt.
Vandag word Radio Aquafresh toenemend die naprater en bevorderaar van die ANC se vreemde plekname, die dienstige spreekbuis en lofsanger vir volksvyandige politici, die voorprater en verdediger van brabbel-Afrikaans, die profeet vir die volksvernietigende gemengderugby-afgod en die toonbeeld van onprofessionele radio.
Toe ek twintig jaar gelede Radio Pretoria se eerste uitsending gehoor het, het ek trane in my oë gekry van trots en dankbaarheid omdat dit so mooi, so suiwer, so reg, so waarheidgetrou en so volksdienstig was.
Vandag, twintig jaar later, kry ek trane in my oë van smart omdat die direksie en bestuur daardie eens trotse radio tot ‘n wanstaltige karikatuur afgebreek het en nog steeds besig is om na nuwe, immer laer, laagtepunte te beweeg. Radio Pretoria is nie meer nie.
4 thoughts on “Brief – Verjaarsdagwense”
Koos Bester September 19, 2013 at 7:45 pm
Goed om jou brief te lees, Buks. Dit was mooi tye en ‘n voorreg om ons volk se geskiedenis uit so ‘n hoek eerstehands mee te maak. Jou skrywe laat reg aan die herinneringe geskied. Ongelukkig was hulle met die verborge en kwaadwillige agendas van die begin af daar. Hoop maar jy laat jou gedagtes meer hul loop kry wat daardie tyd betref dat ons dit hier te lese kry. Jy het die slag om die geskiedenis baie leesbaar neer te pen. En ek sal maar swyg waar ek met jou menings verskil!
DuP du Plessis September 19, 2013 at 10:41 pm
Ja, ek stem saam met Koos, die herinneringe wat jy hier neergepen het roep vergesigte op, en laat mens wonder waarom dit moes gebeur.
Boerwees in hierdie land was nog nooit maklik gewees nie, inteendeel ek wonder of ons Vader dit ooit maklik met ons bedoel het, maar dat Hy steeds met ons ‘n doel het, betwyfel ek nie.
Twintig jaar klink lank, maar selfs in ‘n jong volkie soos die Boere se bestaan is dit maar ‘n oogwink. Die afgelope twee-honderd jaar is ons liberale Afrikaner Broeders al ‘n meulsteen om ons nek. In hulle geldmaak planne, was daar nog nooit plek vir ons vryheidstrewe nie, inteendeel ek glo dit was nog altyd juis vir hulle ‘n bedreiging wat telkens in die kiem gesmoor moes word, so asof hulle deur dieselfde Mamon as die Jode gedryf word.
Wonder maar net,
Deon September 20, 2013 at 6:10 am
Jy vat raak DuP. In moedeloosheid omdat ons Volk en sy ‘Leiers’ nie ooreen kan kom oor Selfbeskikkingprosesse en waar die Volkstaat gelee behoort te word nie (nadat the AB/NP/NG dit weg gegee het), seg ‘n Dominee vir my: ‘…omdat dit die problem laat ontstaan wie kry die ‘goud’ (en wie nie) en wie moet aanvaar sy plaas (eiendom) is buite die vryheidsgebied !’ Ek was een van min Volksgenote wie Volksvryheid meer getakseer het as ‘my’ belange.
Adri September 20, 2013 at 10:21 am
Die eerbare ding vir Radio Pretoria om te doen, sou wees om te erken dat nuwe beginsels geld en dié beginsels openlik bekend te maak.